The Dave Clark Five

**The Dave Clark Five** (zvali su ih i **DC5**) bili su Engleska beat grupa, u vrijeme svog kratkog meteorskog uspjeha gotovo jednako komercijalni uspješni kao i mnogo slavniji Beatlesi. Bili su i druga grupa, iz vala britanske invazije, nakon Beatlesa, koji se popela na vrh američkih lista popularnosti, svojim hitom **Glad All Over** (#6 februar 1964.).

Dave Clark Five imali su nekoliko velikih hitova na američkim top listama, u periodu 1964. - 1967., poput; *Bits and Pieces* (#4 april 1964.), *Can’t You See That She’s Mine* (#4 jun 1964), *Because* (#3 august 1964.), *Anyway You Want It* 
(#14 decembar 1964.), *I Like It Like That* (#7 jun 1965.), *Catch Us If You Can* (#4 august 1965.), **Over and Over** (#1 novembar 1965.), i *You Got What It Takes* (#7 april 1967.).

The Dave Clark Five uvršteni su u *Rock and Roll Hall of Fame* 10. marta 2008.

## Historija grupe

Osnivač grupe bio je bubnjar - **Dave Clark**, koji je neubičajeno za to vrijeme bio lider u pravom smislu, on je sa bubnjevima bio u prvom planu, a ostali iza njega. Geneza grupe bila je davne 1957. Ozbiljniji rad grupe počeo je u razdoblju 1963. - 1968., Dave je u svojoj grupi bio doslovni gazda, jer je ostale članove sastava plaćao kao radnike, on je plaćao sve troškove grupe, ali i sve ono što je grupa zaradila išlo je manje više njemu. U to doba u grupi su bili; *Dave Clark* na bubnjevima, *Mike Smith*, pjevač i orguljaš, *Lenny Davidson* solo gitarist, *Rick Huxley* kao basist, *Denny Payton* na saksofonu, harmonici i gitari. Autorska prava od kompozicija išla su Clarku, Clarku i Smithu, Clarku i Davidsonu, i Clarku i Paytonu.

Oni su bili grupa iz sjevernog Londona, i promovirali takozvani -*Tottenham Sound*, kao protutežu popularnom zvuku iz Liverpoola, merseybeatu koji je pak promovirao Brian Epstein, manager Beatleasa. Izbacili su par vrhunskih hitova, od kojih je *Glad All Over* iz 1. januara 964. skinuo Beatlese sa pozicije 1# u Britaniji.
 
Njih su osobito obožavali mediji iz Amerike jer su imali čišći i uredniji izgled od Beatlesa, tako da su oni bili 18 puta gosti *Ed Sullivan Showa*, više od bile koje britanske grupe.
Sastav je i inače imao specifičan zvuk, nešto malo drukčiji od ostalih iz britanske invazije, oni nisu bili toliko okrenuti isključivo gitarističkom zvuku. U to doba bili su gotovo jedina brtitanska grupa, koja je imala saksofon.

Grupa se raspala sedamdesetih godina, kada je *Dave Clark* koji je bio apsolutni gazda grupe, kupio prava na kultnu britansku glazbenu tv seriju za mlade Ready Steady Go! i okrenuo se tom poslu.

## Članovi grupe

* *Dave Clark* 15. novembar 1942. iz Tottenhama, London, (bubnjar). 
* *Mike Smith*, 6. decembar 1943. iz Edmontona, London, - umro 28. februar 2008. (solo pjevač, orgulje i klavir)
* *Lenny Davidson*, 30. maj 1942. iz Enfielda, Middlesex, (solo gitara ).
* *Rick Huxley*, 5. august 1940. iz Dartforda, Kent, (bas gitara). 
* *Denis Payton*, 11. august 1943. umro 17. decembar 2006., iz Walthamstowa, London, (saksofon, harmonika i gitara)

## Diskografija

### Britanske singl ploče

### Američke singl ploče

## Reference

## Vanjske veze
* Classic Bands O grupi The Dave Clark Five na portalu Classic Bands.